smcproject/ml-wiki-sentences huggingface dataset:
എല്ലാ കഷ്ടപ്പാടുകൾക്കിടയിലും മക്കൾക്കെല്ലാം ഉയർന്ന വിദ്യാഭ്യാസം നൽകാൻ അവർ ഏറെ ശ്രദ്ധിച്ചു.
രണ്ടാം സ്വാതന്ത്ര്യ സമര കാലത്ത് സ്വന്തം രാഷ്ട്രത്തിനുവേണ്ടി പോരാടാൻ രണ്ട് മക്കളേയും പറഞ്ഞയച്ചു.
സ്വരാജ്യത്തിന്റെ സ്വാതന്ത്ര്യത്തിനു വേണ്ടി കസ്തൂർബാ ഗാന്ധി , സരോജിനി നായിഡു , സരള ദേവി , സക്കീന ലുഖ്മാനിയ എന്നീ ധീര വനിതകൾക്കൊപ്പം  സ്വാതന്ത്ര്യസമര രംഗത്ത് മുന്നിട്ടിറങ്ങി പോരാടിയ ബീഗം തലശ്ശേരിയിലെ ഖിലാഫത്ത്  സമ്മേളനത്തിൽ(1923)പ്രസംഗിക്കാൻ കേരളത്തിൽ വരെ എത്തി.
ഒരിക്കൽ കോഴിക്കോട്ട് വെച്ച് അവർക്ക് വലിയൊരു സ്വീകരണം നൽകുകയുണ്ടായി.
കേരളത്തിലും പഴയ തലമുറയിലെ മുസ്ലിം വനിതകളിൽ ബീ ഉമ്മ എന്ന പേര് വന്നതിന്റെ ചരിത്ര വഴി ഈ മഹതിയോടുള്ള ആദരമാണെന്ന് കാണാം.
1924 നവംബർ 13 ന് മരണപ്പെട്ടു.
അവലംബം പുറംകണ്ണികൾ Role of Muslim Women in Freedom Movement Archived 2016-03-13 at the Wayback Machine .
Role in Indian independence movement http://www.pasban.org/our%20heros/our_heros.html%5Bപ്രവർത്തിക്കാത്ത+കണ്ണി%5D http://www.humsafar.info/pio_bi_amma.php http://www.cybercity-online.net/pof/bi_amma.html http://www.ajmalbeig.addr.com/pak_pioneers.htm Archived 2009-07-22 at the Wayback Machine .
↑ Women in Freedom Struggle ↑ വീക്ഷണം മലയാളം ദിനപത്രം ഓൺലൈൻ എഡിഷൻ
ആബിദ് സുർത്തി ഇംഗ്ലീഷ് വിലാസം https://ml.wikipedia.org/wiki/Abid_Surti
ഇന്ത്യയിൽ നിന്നുള്ള ഒരു ചിത്രകാരനും എഴുത്തുകാരനും, കാർട്ടൂണിസ്റ്റ്, പത്രപ്രവർത്തകനും പരിസ്ഥിതി പ്രവർത്തകനും നാടകകൃത്തും, തിരക്കഥാകൃത്തുമാണ് ആബിദ് സുർത്തി (ജനനം 5 മെയ് 1935).
"തീസ്‌രി ആങ്ക്" എന്ന ചെറുകഥകളുടെ ഒരു പരമ്പര എഴുതിയതിന് 1993-ൽ അദ്ദേഹത്തിന് ഇന്ത്യൻ സർക്കാർ ദേശീയ അവാർഡ് നൽകി.
ഗുജറാത്തി മുസ്ലീം കുടുംബത്തിൽ 1935 മെയ് 5 ന്, ഇന്ത്യയിലെ ഗുജറാത്തിലെ റജുലയ്ക്കടുത്തുള്ള വവേരയിൽ ഗുലാം ഹുസൈന്റെയും സക്കീന ബീഗത്തിന്റെയും മകനായി ആബിദ് സുർത്തി ജനിച്ചു.
കുട്ടിക്കാലത്ത്, അഞ്ചാം വയസ്സിൽ, സൂറത്തിനടുത്തുള്ള തപ്തി നദിയിലെ വെള്ളപ്പൊക്കത്തിൽ അദ്ദേഹം ഏറെക്കുറെ അകപ്പെട്ടു.
കുടുംബം പിന്നീട് ബോംബെയിലേക്ക് മാറുകയും അദ്ദേഹം തന്റെ കുട്ടിക്കാലം മുംബൈയിലെ ഡോംഗ്രി ഏരിയയിൽ ചിലവഴിക്കുകയും ചെയ്തു.
അദ്ദേഹത്തിന്റെ പിതാവ് സൂഫിസത്തിന്റെ അനുയായിയായിരുന്നു.
1954-ൽ ജെ ജെ സ്കൂൾ ഓഫ് ആർട്ടിൽ ചേർന്ന് കലയിൽ ഡിപ്ലോമ നേടി.
ഇരുപതാം നൂറ്റാണ്ടിലെ ബംഗാളി നോവലിസ്റ്റായ ശരത് ചന്ദ്ര ചാറ്റർജിയുടെ രചനകൾ അദ്ദേഹത്തെ വളരെയധികം സ്വാധീനിച്ചു.
ഹിന്ദിയിലും ഗുജറാത്തിയിലും ഒരു എഴുത്തുകാരൻ എന്നതിലുപരി ഉർദു ഭാഷയിലും അദ്ദേഹം പ്രാവീണ്യം നേടിയിട്ടുണ്ട്.
ഒരു ഫ്രീലാൻസർ ആയാണ് അദ്ദേഹം തന്റെ കരിയർ ആരംഭിച്ചത്.
1965-ൽ അദ്ദേഹം മസൂമ ബീഗത്തെ വിവാഹം കഴിച്ചു.
ഈ വിവാഹത്തിൽ അവർക്ക് രണ്ട് ആൺമക്കളുണ്ട്.
ചെറുകഥകൾ, നോവലുകൾ, നാടകങ്ങൾ, കുട്ടികളുടെ പുസ്തകങ്ങൾ, യാത്രാവിവരണങ്ങൾ എന്നിവ സുർത്തി എഴുതിയിട്ടുണ്ട്.
അദ്ദേഹത്തിന്റെ നിരവധി പുസ്തകങ്ങൾ പ്രാദേശിക ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
40 വർഷത്തിലേറെയായി ഹിന്ദി, ഗുജറാത്തി പത്രങ്ങളിലും മാസികകളിലും എഴുതുന്ന അദ്ദേഹം 1993-ൽ തീസ്രി ആങ്ക് എന്ന ചെറുകഥാ സമാഹാരത്തിന് ദേശീയ അവാർഡ് നേടി.
ആകസ്മികമായി അദ്ദേഹം ഒരു എഴുത്തുകാരനായി.
കുടുംബത്തിന്റെ സമ്മർദം മൂലം ആദ്യ പ്രണയം തകർന്നപ്പോൾ, കൗമാരക്കാരനായ ആബിദിന് ആരുമില്ലായിരുന്നു - അതിനാൽ അദ്ദേഹം തന്റെ കഥ കടലാസിൽ ഇടാൻ തുടങ്ങി.
ഈ കഥ 1965-ൽ ഗുജറാത്തി ഭാഷയിൽ ടൂട്ടെല ഫരിഷ്ത (വീണുപോയ മാലാഖമാർ) എന്ന പേരിൽ പ്രസിദ്ധീകരിച്ചു.
ഇത് അപ്രതീക്ഷിത വിജയമായി മാറി.
45 നോവലുകളും 10 ചെറുകഥാ സമാഹാരങ്ങളും 7 നാടകങ്ങളും ഉൾപ്പെടെ 80-ലധികം പുസ്തകങ്ങൾ അദ്ദേഹം എഴുതിയിട്ടുണ്ട്.
ആത്മകഥാപരമായ നോവൽ മുസൽമാൻ മുംബൈയിലെ ദാരിദ്ര്യം നിറഞ്ഞ ഡോംഗ്രി പ്രദേശത്തെ ബാല്യകാലത്തിന്റെ വിവരണമായിരുന്നു.
അദ്ദേഹത്തിന്റെ ഏറ്റവും പുതിയ നോവൽ, സൂഫി, രണ്ട് സുഹൃത്തുക്കളുടെ അതായത് രചയിതാവ് തന്നെയും 1960 കളിലും 1970 കളിലും മുംബൈ അധോലോകത്തിന്റെ രാജാവായി ഉയർന്ന ഇഖ്ബാൽ രൂപാണി എന്ന വ്യക്തിയുടെയും സമാന്തര ജീവിതത്തെ വിവരിക്കുന്നു.
1975-ൽ, ഡെവിൾസ് ബൈബിളിനെ അടിസ്ഥാനമാക്കിയുള്ള അദ്ദേഹത്തിന്റെ സാങ്കൽപ്പിക പതിപ്പ്, ബ്ലാക്ക് ബുക്ക് എന്ന പേരിൽ, രാജ്യവ്യാപകമായി വിവാദം സൃഷ്ടിച്ചു.
നിരൂപക പ്രശംസയ്ക്കിടയിലും, ഇത് ഏഴ് ഭാഷകളിലേക്ക് വിവർത്തനം ചെയ്യപ്പെടുകയും കന്നഡയിൽ ഈ വർഷത്തെ പുസ്തകമായി തിരഞ്ഞെടുക്കപ്പെടുകയും ചെയ്തു.
ബ്ലാക്ക് ബുക്ക് പ്രസിദ്ധീകരിച്ചതിന് ശേഷം "ഇന്ത്യയിലെ സൽമാൻ റുഷ്ദി" എന്ന വിളിപ്പേര് അദ്ദേഹത്തിന് ലഭിച്ചു.
അദ്ദേഹത്തിന്റെ മകൻ അലിഫ് സുർത്തി, ചന്ദ്രിക വ്യാസ് എന്നിവരോടൊപ്പം റിമ കശ്യപും ബാബറി മസ്ജിദ് തകർക്കുന്ന സമയത്തെ ഒരു യഥാർത്ഥ സംഭവത്തിൽ നിന്ന് പ്രചോദനം ഉൾക്കൊണ്ട് ഇൻ നെയിം ഓഫ് രാമ എന്ന വിവാദപരവും ക്രൂരവുമായ നോവലും എഴുതിയിട്ടുണ്ട്.
2007-ൽ ഉത്തർപ്രദേശ് ഗവൺമെന്റ് ഹിന്ദി സാഹിത്യ സൻസ്ത അവാർഡ് നൽകി ആദരിച്ചു.
കൂടാതെ അദ്ദേഹത്തിന്റെ ബാലസാഹിത്യ കൃതിയായ രംഗത്തിന് ഗുജറാത്ത് സർക്കാർ അവാർഡും നൽകി.
കനാൽ, ദാഗ് എന്നിവയാണ് അദ്ദേഹത്തിന്റെ മറ്റ് നോവലുകൾ.
ടെലിവിഷൻ, ചലച്ചിത്ര തിരക്കഥാകൃത്ത് എന്നീ നിലകളിലും അദ്ദേഹം പ്രവർത്തിച്ചിട്ടുണ്ട്.
വർഷങ്ങളോളം ഗുജറാത്തി വാർഷിക മാസികയായ ദയാരോയുടെ എഡിറ്ററായിരുന്നു.
അടുത്തിടെ, ബോളിവുഡ് ചിത്രമായ അതിഥി തും കബ് ജാവോഗെയുടെ നിർമ്മാതാക്കൾക്കെതിരെ അദ്ദേഹം കേസെടുത്തു.
അത് 1976-ൽ പ്രസിദ്ധീകരിച്ച തന്റെ ഗുജറാത്തി നോവൽ ബൗട്ടർ വാരസ് നോ ബാബോ ഉപയോഗിക്കുകയും പിന്നീട് ഹിന്ദിയിലേക്ക് ബഹതർ സാൽ കാ ബച്ച എന്ന പേരിൽ വിവർത്തനം ചെയ്യുകയും ചെയ്തു.
ബുദ്ധ് ക്യൂൻ മസ്‌കുരായേ 2500 സാൽ ബാദ് (2500 വർഷങ്ങൾക്ക് ശേഷം എന്തുകൊണ്ട് ബുദ്ധൻ പുഞ്ചിരിച്ചു) ഉൾപ്പെടെയുള്ള ഗ്രാഫിക് കുട്ടികളുടെ നോവലുകൾ അദ്ദേഹം ഹിന്ദിയിൽ എഴുതിയിട്ടുണ്ട്.
സാധാരണ ഇംഗ്ലീഷ് വാക്കുകൾ ഉപയോഗിച്ച് ആക്ഷേപഹാസ്യ ഗസലും അദ്ദേഹം എഴുതിയിട്ടുണ്ട്.
പെയിന്റിംഗുകൾ
ഓയിൽ, വാട്ടർ കളറുകൾ എന്നിവ ഉപയോഗിച്ച് വരയ്ക്കുന്നതിന് ക്രിയാത്മകവും യഥാർത്ഥവുമായ സാങ്കേതിക വിദ്യകൾ ഉപയോഗിച്ചതിന് ഒരു ചിത്രകാരൻ എന്ന നിലയിൽ സുർത്തി പ്രശംസിക്കപ്പെട്ടു.
ഇറ്റാലിയൻ ആർട്ട് പേപ്പറിൽ അദ്ദേഹം പ്രയോഗിക്കുന്ന അക്രിലിക് നിറങ്ങൾ ഈ ലോകത്തിന് പുറത്താണെന്ന് പറയപ്പെടുന്നു.
മികച്ച ചിത്രകാരനായ അദ്ദേഹം ഇന്ത്യയിലും വിദേശത്തുമായി 16 പ്രദർശനങ്ങൾ നടത്തിയിട്ടുണ്ട്.
തന്റെ ആദ്യ വർഷങ്ങളിൽ, ജപ്പാനിൽ നിരൂപക പ്രശംസ നേടിയ "മിറർ കൊളാഷ്" എന്ന നൂതന സാങ്കേതികത അദ്ദേഹം കണ്ടുപിടിച്ചു.
1971-ൽ ഇന്ത്യൻ ഗവൺമെന്റ് അദ്ദേഹത്തിന്റെ സൃഷ്ടിപരമായ പ്രവർത്തനങ്ങൾ പ്രദർശിപ്പിക്കുന്നതിനായി ഒരു ഹ്രസ്വചിത്രം നിയോഗിച്ചു.
കാർട്ടൂണുകളും കോമിക് പുസ്തകങ്ങളും
1952-53 കാലഘട്ടത്തിൽ ഒരു ഗുജറാത്തി മാസികയായ രാമകാഡുവിനുവേണ്ടിയാണ് അദ്ദേഹം ആദ്യമായി കാർട്ടൂൺ കഥാപാത്രങ്ങൾ സൃഷ്ടിച്ചത്.
അതിൽ മൂന്ന് പ്രധാന കഥാപാത്രങ്ങളുള്ള നാല് പേജുകളുള്ള ഒരു കോമിക് ഫീച്ചർ അടങ്ങിയിരുന്നു - ഒരു ആൺകുട്ടിയും പെൺകുട്ടിയും ഒരു കുരങ്ങനും, രംഗ് ലഖുഡി എന്ന പേരിൽ.
ഒരു കാർട്ടൂണിസ്റ്റ് എന്ന നിലയിൽ, പിന്നീട് അദ്ദേഹം ദബ്ബുജി എന്ന പ്രിയപ്പെട്ട ലളിതയെ സൃഷ്ടിച്ചു.
യഥാർത്ഥവും ജനപ്രിയവുമായ കാർട്ടൂൺ സ്ട്രിപ്പ്, 30 വർഷത്തിലേറെയായി ഒരു ഇടവേളയില്ലാതെ പ്രവർത്തിക്കുന്ന ഇന്ത്യയിലെ ഏറ്റവും ദൈർഘ്യമേറിയ കോമിക് സ്ട്രിപ്പുകളിൽ ഒന്നാണ്.
ഹിന്ദി മാസികയായ ധർമ്യൂഗിൽ ആദ്യമായി പ്രത്യക്ഷപ്പെട്ട പ്രതിവാര കോമിക് സ്ട്രിപ്പായിരുന്നു അത് ബഹദൂർ എന്ന മറ്റൊരു കോമിക് പുസ്തക കഥാപാത്രവും അദ്ദേഹം സൃഷ്ടിച്ചു.
1978 മുതൽ ഇന്ദ്രജൽ കോമിക്സിൽ കോമിക്സ് പ്രസിദ്ധീകരിക്കാൻ തുടങ്ങിയപ്പോൾ വലിയൊരു ആരാധകവൃന്ദം നേടിയെടുത്തു.
ഇൻസ്‌പെക്ടർ ആസാദ്, ഇൻസ്പെക്ടർ വിക്രം, ഷൂജ എന്ന സ്ത്രീ കഥാപാത്രം എന്നിങ്ങനെയുള്ള മറ്റ് കോമിക്ക് കഥാപാത്രങ്ങളും അദ്ദേഹം സൃഷ്ടിച്ചു.
ബഹദൂർ, ഇൻസ്പെക്ടർ ആസാദ്, ഇൻസ്പെക്ടർ വിക്രം, ഷുജ എന്നിവരുടെ കാർട്ടൂൺ ധബ്ബുജിയും ചിത്രകഥകളും ഇംഗ്ലീഷിലും പ്രസിദ്ധീകരിച്ചു.
രാജ് കപൂർ ഒരിക്കൽ ഇൻസ്പെക്ടർ ആസാദിനെ ആസ്പദമാക്കി ഒരു സിനിമ നിർമ്മിക്കാൻ ആഗ്രഹിച്ചു.
അത് അദ്ദേഹത്തിന്റെ കോമിക് സ്ട്രിപ്പുകളുടെ ജനപ്രീതി ഉയർന്നതാണെന്ന് കാണിക്കുന്നു.
കൂടാതെ, 1963 മുതൽ 1965 വരെ ഹിന്ദി മാസികയായ പരാഗിൽ പ്രസിദ്ധീകരിച്ച അദ്ദേഹത്തിന്റെ പ്രശസ്ത കോമിക് സ്ട്രിപ്പുകൾ ഡോക്ടർ ചിഞ്ചൂ കേ ചമത്കർ, നാഷണൽ ബുക്ക് ട്രസ്റ്റ്, ഡോക്ടർ ചിഞ്ചൂ കെ കർണമീൻ എന്ന പേരിൽ സീരിയൽ ആയി പ്രസിദ്ധീകരിക്കുന്നു.
ഒരു പരിസ്ഥിതി പ്രവർത്തകൻ എന്ന നിലയിൽ
2007-ൽ മുംബൈയിൽ ജലസംരക്ഷണ സംരംഭമായ ഡ്രോപ്പ് ഡെഡ് ആബിദ് സുർത്തി സ്ഥാപിച്ചു.
എല്ലാ ഞായറാഴ്ചയും, ഒരു പ്ലംബർ, ഒരു അസിസ്റ്റന്റ് എന്നിവരോടൊപ്പം അദ്ദേഹം മീരാ റോഡിലും പരിസരത്തുമുള്ള വീടുകൾ സന്ദർശിക്കുകയും തുള്ളുന്ന ടാപ്പുകൾ ശരിയാക്കുകയും ചെയ്യുന്നു.
പഴയ ഒ-റിംഗ് റബ്ബർ ഗാസ്കറ്റുകൾ പുതിയവ ഉപയോഗിച്ച് അദ്ദേഹം മാറ്റിസ്ഥാപിക്കുന്നു.
2007-ൽ തന്റെ സുഹൃത്തിന്റെ വീട്ടിലെ തുള്ളൽ ടാപ്പ് ശ്രദ്ധയിൽപ്പെട്ടപ്പോൾ ഈ ആശയം അദ്ദേഹത്തെ ബാധിച്ചു.
"സെക്കൻഡിൽ ഒരിക്കൽ വെള്ളം തുള്ളിക്കളിക്കുന്ന ഒരു ടാപ്പ് എല്ലാ മാസവും ഏകദേശം 1,000 ലിറ്റർ വെള്ളം പാഴാക്കുന്നു, അതിനാൽ നാമെല്ലാവരും എത്രമാത്രം പാഴാക്കുന്നു എന്ന് സങ്കൽപ്പിക്കുക," അദ്ദേഹം ചൂണ്ടിക്കാണിക്കുന്നു.
പോസ്റ്ററുകളിലൂടെയും ലഘുലേഖകളിലൂടെയും സുർത്തിയും സഹായികളും ബോധവൽക്കരണം നടത്തുന്നു.
അദ്ദേഹം തന്റെ പോക്കറ്റിൽ നിന്നാണ് എല്ലാ ചെലവുകൾക്കും നൽകുന്നത്.
പ്രമോദ് പതി ആബിദ് സുർത്തിയുടെ ജീവിതത്തെക്കുറിച്ച് ഒരു ഡോക്യുമെന്ററി സംവിധാനം ചെയ്തിട്ടുണ്ട്.
ജനുവരി മാസത്തെ ഫീച്ചർ ലെജൻഡറി ആർട്ടിസ്റ്റായി കോമിക്സ് തിയറി പുറത്തിറക്കിയ ലെജൻഡ് കലണ്ടർ 2019 ൽ ഇന്ത്യൻ കോമിക്സ് ലെജൻഡ് ക്രിയേറ്റീവ് ആയി അബിദ് സുർത്തിയെ അവതരിപ്പിച്ചിരിക്കുന്നു.
1993-ലെ ദേശീയ അവാർഡ്, ഹിന്ദി സാഹിത്യ സൻസ്ത അവാർഡ്, ഗുജറാത്ത് ഗൗരവ് എന്നിവ അദ്ദേഹത്തിന് ലഭിച്ചിട്ടുണ്ട്.
അവലംബം പുറംകണ്ണികൾ Aabid Surti at Penguin India
ആബിദ് ഹസൻ സഫ്രാണി ഇംഗ്ലീഷ് വിലാസം https://ml.wikipedia.org/wiki/Abid_Hasan
ആബിദ് ഹസൻ സഫ്രാണി' , ഐഎഫ്എസ്, ( ജനനം. സൈൻ-അൽ-അബ്ദിൻ ഹസൻ ) ഇന്ത്യൻ നാഷണൽ ആർമിയിലെ ഒരു ഉദ്യോഗസ്ഥനായിരുന്നു, 1947 നു ശേഷം ഇന്ത്യൻ നയതന്ത്ര ഉദ്യോഗസ്ഥൻ ആയി.
ഹൈദരാബാദിലെ കൊളോണിയലിസ്റ്റ് വിരുദ്ധ കുടുംബത്തിൽ ജനിച്ച അബിദ് ഹസൻ ഇന്ത്യയിൽ വളർന്ന് പിന്നീട് എഞ്ചിനീയർ ആയി പരിശീലിക്കാൻ ജർമ്മനിയിലേക്ക് പോയി.
അദ്ദേഹം രണ്ടാം ലോകമഹായുദ്ധസമയത്ത് ജർമ്മനിയിൽ വിദ്യാർത്ഥിയായിരിക്കെ, അബിദ് ഹസൻ സുഭാഷ് ചന്ദ്രബോസിനെ കാണുകയും ഇൻഡിഷെ ലീജിയനിൽ ചേരാൻ തീരുമാനിക്കുകയും ചെയ്തു.
ബോസ് ജർമ്മനിയിൽ ഉണ്ടായിരുന്നപ്പോൾ ഹസൻ പിന്നീട് ബോസിന്റെ വ്യക്തിപരമായ സെക്രട്ടറിയും പരിഭാഷകനുമായിരുന്നു.
1943 ൽ ജർമ്മൻ യു-ബോട്ട് യു-180 ലും ബോസിനോടൊപ്പം ഹസൻ സൌത്ത് ഈസ്റ്റ് ഏഷ്യയിലേയ്ക്ക് യാത്ര ചെയ്തിരുന്നു.
ഐഎൻഎയുടെ പരിഷ്ക്കരണ കാലഘട്ടത്തിൽ തെക്കു കിഴക്കൻ ഏഷ്യൻ നാടകവേദിയിൽ ഹസൻ ആസാദ് ഹിന്ദ് ഫൗജിൽ ഒരു മേജറായി.
ഈ സമയത്ത് അദ്ദേഹം  സാമുദായിക സൗഹാർദത്തിന്റെ അടയാളമായി സഫ്രാണി എന്ന പേര് സ്വീകരിച്ചു.
യുദ്ധത്തിന്റെ അവസാനത്തിൽ ഇന്ത്യയിലേക്കുള്ള തിരിച്ചുവരവിന് ശേഷം, 1946- ൽ ഐ.എൻ.എ ട്രെയിലുകൾ അവസാനിച്ചതിനെത്തുടർന്ന് ആബിദ് ഹസൻ മോചിപ്പിക്കപ്പെടുകയും ഇന്ത്യൻ നാഷണൽ കോൺഗ്രസ് ഹ്രസ്വമായി അംഗീകരിക്കുകയും ചെയ്തു.
വിഭജനത്തിനു ശേഷം ഹസൻ ഹൈദരാബാദിൽ താമസം തുടങ്ങി ഇന്ത്യൻ വിദേശകാര്യ സർവീസിൽ ചേർന്നു.
1969 -ൽ വിരമിച്ചതിനു മുമ്പ് ഹൈദരാബാദ് , ഈജിപ്ത് , ഡെൻമാർക്ക് തുടങ്ങിയ രാജ്യങ്ങളിൽ ഇന്ത്യൻ അംബാസിഡറായി തുടർന്നു.
ബ്രദർ എഗെൻസ്റ്റ് ദി രാജ് രചിച്ച ലിയോനാർഡ് ഗോർഡൻ പറഞ്ഞതനുസരിച്ച് ആബിദ് ഹസൻ സഫ്രാണി " ജയ് ഹിന്ദ് " (Hail India) എന്ന വന്ദനം ചമച്ചു.
ഇത് "ജയ് ഹിന്ദുസ്ഥാൻ കി" എന്ന ചുരുക്ക രൂപമാണ്.
ഈ പദം നേതാജി സുഭാഷ് ചന്ദ്ര ബോസിന്റെ ഐഎൻഎ യിലും പിന്നീട് സ്വതന്ത്ര ഇന്ത്യയുടെ ദേശസ്നേഹപരമായ അഭിവാദ്യം ആയി ഉപയോഗിച്ചു.
നേതാജി ബോസിന്റെ അനന്തരവൻ അരബിന്ദോ ബോസ് പിന്നീട് സഫ്രാണിയുടെ മരുമകൾ സുരയ ഹസനെ വിവാഹം കഴിച്ചു.
ഒരു സ്വാതന്ത്ര്യ സമര സേനാനിയായ ബദറുൽ ഹസൻ എന്ന പേരുള്ള ആബിദ് ഹസൻ സഫ്രാണിയുടെ മൂത്ത സഹോദരന്റെ മകളാണ്.
മഹാനായ സ്വാതന്ത്ര്യസമര സേനാനിയായ ഇദ്ദേഹം ഗാന്ധിജിയുമായി പ്രവർത്തിച്ചു.
ഹൈദരാബാദിലെ ശ്രീ സുമ്പുൽ ഹസൻ  എന്നുപേരുള്ള ആബിദ് സബ് എന്നയാളുടെ വിവരങ്ങൾ പ്രകാരം ആബിദ് ഹസൻ 05-04-1984 ന് അന്തരിച്ചു.
പാണ്ഡിത്യ പ്രവർത്തനങ്ങൾ
ഹസ്സൻ തന്റെ പേർഷ്യൻ-ഉർദു കവിതയുമായി കൂടുതൽ സമയം ചിലവഴിച്ച ഒരു പണ്ഡിതനായിരുന്നു.
രാം സിംഗ് താക്കൂറിൻറെ സംഗീതത്തോടുകൂടി ജന ഗണ മനയുടെ ഹിന്ദി-ഉർദു പരിഭാഷ, സ്വതന്ത്ര ഇന്ത്യ പ്രൊവിഷണൽ ഗവൺമെന്റിന്റെ ഗാനം , സുബ് സുഖുൻ ചെയിൻ എന്നിവ അദ്ദേഹത്തിന്റെ സംഭാവനയാണ്.
ആബിദ് ഹസൻ സഫ്രാണി ഹൈദരാബാദിൽ 05-04-1984 ന് അന്തരിച്ചു.
അവലംബം Jai Hind Safrani Archived 2013-01-25 at Archive.is .
From The Hindu
അതിരപ്പിള്ളി വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Athirappilly_Falls അതിരപ്പിള്ളി വെള്ളച്ചാട്ടം
കേരളത്തിലെ തൃശ്ശൂർ ജില്ലയിലെ ചാലക്കുടിക്ക് കിഴക്കായി അതിരപ്പിള്ളി vali പഞ്ചായത്തിൽ സ്ഥിതി ചെയ്യുന്ന ഒരു ജലപാതമാണ് അതിരപ്പിള്ളി വെള്ളച്ചാട്ടം .
ഏതാണ്ട് 24 മീ.
ഉയരത്തിൽ നിന്നും താഴേക്കുപതിക്കുന്ന ഈ ജലപാതം ചാലക്കുടിപ്പുഴയിലാണ്.
വനത്താൽ ചുറ്റപ്പെട്ടതും, ധാരാളം പക്ഷികളുടെ വാസസ്ഥലവുമാണ്‌ ഇവിടം.
ജില്ലാ വിനോദസഞ്ചാര വികസന കോർപ്പറേഷന്റെ വികസന പദ്ധതികളുടെ ഭാഗമായി വിനോദസഞ്ചാരികൾ കൂടുതലായി സന്ദർശിക്കാൻ തുടങ്ങിയിട്ടുണ്ട്.
വിനോദസഞ്ചാരികളുടെ ബാഹുല്യം ഇവിടത്തെ പ്രകൃതി-പരിസ്ഥിതി വ്യവസ്ഥയെ പ്രതികൂലമായി ബാധിച്ചു .
അടുത്ത് രണ്ടു സ്ഥലങ്ങളിലായി ചാർപ്പ വെള്ളച്ചാട്ടം , വാഴച്ചാൽ വെള്ളച്ചാട്ടം എന്നിവ കാണാം.
അതിരപ്പള്ളി ജലപാതത്തിന് ഇരു പാർശ്വങ്ങളിലുമായി സ്ഥിതിചെയ്യുന്ന നിബിഢ വനങ്ങൾ അപൂർവ ജൈവസമ്പത്തിന്റെ കലവറയാണ്.
ഇരുൾ , ഇലവ് , വെൺതേക്ക് , മരുത് , വേങ്ങ , കാഞ്ഞിരം , മരോട്ടി , തേക്ക് , വീട്ടി തുടങ്ങിയ വാണിജ്യപ്രാധാന്യമുള്ള നിരവധി വൃക്ഷങ്ങൾ ഇവിടെ വളരുന്നു.
വേഴാമ്പൽ , വാനമ്പാടി , കൃഷ്ണപ്പരുന്ത് , മാടത്ത , കാട്ടിലക്കിളി , ശരപക്ഷി തുടങ്ങിയ നിരവധി പക്ഷികളുടെയും ആന , കാട്ടുപോത്ത് , വെരുക് , കടുവ , കരിങ്കുരങ്ങ് , സിംഹവാലൻ കുരങ്ങ് , കുട്ടിതേവാങ്ക് തുടങ്ങിയ ജന്തുക്കളുടെയും വിവിധയിനം ചിത്രശലഭങ്ങളുടെയും ആവാസകേന്ദ്രം കൂടിയാണ് ഈ വനപ്രദേശം.
കാടർ , മലയർ , തുടങ്ങിയ ആദിവാസിവിഭാഗങ്ങൾ ഇവിടത്തെ വനങ്ങളിൽ നിവസിക്കുന്നു.
വംശനാശഭീഷണി നേരിടുന്നതും അതിരപ്പിള്ളി വാഴച്ചാൽ വനമേഖലയിൽ കാണപ്പെടുന്നതുമായ തദ്ദേശീയ മൽസ്യയിനങ്ങൾ നമ്പർ തദ്ദേശീയ നാമം ശാസ്ത്രീയ നാമം സംരക്ഷണ പദവി 1 കൊയ്മ Mesonoemacheilus herrei ഗുരുതരമായ വശനാശഭീഷണിയിൽ 2 നെടും കൽനക്കി Travancoria elongata വംശനാശഭീഷണിയിൽ 3 കുള്ളൻ കൽനക്കി Travancoria jonesi വംശനാശഭീഷണിയിൽ 4 കാളക്കൊടിയൻ Dawkinsia assimilis വംശനാശസാധ്യതയുള്ളവ 5 ഞെഴു/കല്ലേമുട്ടി Garra surendranathanii വംശനാശഭീഷണിയിൽ 6 കുഴികുത്തി Gonoproktopterus thomassi ഗുരുതരമായ വശനാശഭീഷണിയിൽ 7 വെള്ളിച്ചി/വരയൻ ചീല Laubuca fasciata വംശനാശസാധ്യതയുള്ളവ 8 മോഡോൻ Osteochilus longidorsalis വംശനാശഭീഷണിയിൽ 9 ചെങ്കണ്ണിയാൻ Sahyadria chalakkudiensis വംശനാശഭീഷണിയിൽ 10 ചൂര/കുയിൽ Tor khudree വംശനാശഭീഷണിയിൽ 11 നീലക്കൂരി Batasio travancoria വംശനാശസാധ്യതയുള്ളവ 12 മഞ്ഞക്കൂരി Horabagrus brachysoma വംശനാശസാധ്യതയുള്ളവ 13 കറുകഴുത്തൻ മഞ്ഞക്കൂരി Horabagrus nigricollaris വംശനാശഭീഷണിയിൽ 14 വെള്ളിവാള Pseudeturopius mitchelli വംശനാശഭീഷണിയിൽ 15 ആറ്റുണ്ട Carinotteraodon travancoricus വംശനാശസാധ്യതയുള്ളവ
വാഴച്ചാൽ ജലപാതത്തിന് സു.
400 മീ.
മുകളിലായി ജലവൈദ്യുതോർജ്ജ ഉത്പാദനം ലക്ഷ്യമാക്കി നിർമ്മിക്കാൻ ഉദ്ദേശിക്കുന്ന അണക്കെട്ട് ഉൾപ്പെടെയുള്ള അതിരപ്പള്ളി  ജല വൈദ്യുത പദ്ധതി, നിർമ്മാണ പ്രവർത്തനങ്ങൾ ഇവിടുത്തെ പരിസ്ഥിതിയെ പ്രതികൂലമായി ബാധിക്കുമെന്ന പരിസ്ഥിതി പ്രവർത്തകരുടെ എതിർപ്പിനെ തുടർന്ന് അനിശ്ചിതാവസ്ഥയിലാണ്.
മലയാളം , തമിഴ് , ഹിന്ദി സിനിമകളുടെ ഒരു ഇഷ്ടലൊക്കേഷൻ കൂടിയാണ്‌ ആതിരപ്പിള്ളി.
സംവിധയകൻ മണിരത്നത്തിന്റെ ' രാവൺ ' എന്ന സിനിമയിലെ ഒരു പ്രശസ്തമായ സംഗീതരംഗം ചിത്രീകരിച്ചത് ഇവിടെയാണ്‌.
ബഹുഭാഷാ ബിഗ് ബജറ്റ് ചിത്രമായ ബാഹുബലിയിലെ പ്രശസ്തമായ വെള്ളച്ചാട്ട രംഗങ്ങൾ അതിരപ്പിള്ളിയിൽ ചിത്രീകരിച്ച് ഗ്രാഫിക്സിൻറെ സഹായത്തോടെ വിപുലീകരിച്ചവയാണ്.
വാഴച്ചാലിൽ പാറക്കെട്ടുകൾക്കിടയിലൂടെ ഒഴുകുന്ന വെള്ളത്തിന്റെ അപകട സാദ്ധ്യതയും മുന്നറിയിപ്പ് ബോർഡുകളും വകവയ്ക്കാതെ അലക്ഷ്യമായി വെള്ളത്തിലിറങ്ങിയുള്ള വിനോദങ്ങൾ പലപ്പോഴായി 35-ൽ ഏറെ ആളുകളുടെ- കൂടുതലും യുവാക്കളുടെ - ജീവഹാനിക്ക് ഇടയാക്കിയിട്ടുണ്ട്.
അതിരപ്പിള്ളി ജലവൈദ്യുത പദ്ധതിയെപ്പറ്റി അടുത്തിടെ ഉണ്ടായിട്ടുള്ള വിവാദങ്ങൾ ജനശ്രദ്ധ പിടിച്ചുപറ്റിയിരുന്നു .
മുകളിലായി ജലവൈദ്യുതോർജ്ജ ഉത്പാദനം ലക്ഷ്യമാക്കി നിർമ്മിക്കാൻ ഉദ്ദേശിക്കുന്ന അതിരപ്പള്ളി അണക്കെട്ടിന്റെ നിർമ്മാണ പ്രവർത്തനങ്ങൾ ഇവിടുത്തെ പരിസ്ഥിതിയെ പ്രതികൂലമായി ബാധിക്കുമെന്ന പരിസ്ഥിതി പ്രവർത്തകരുടെ എതിർപ്പിനെ തുടർന്ന് അനിശ്ചിതാവസ്ഥയിലാണ്.
അതിരപ്പിള്ളി പദ്ധതിയ്ക്ക് കേന്ദ്ര പരിസ്ഥിതി മന്ത്രാലയം നിയോഗിച്ച മാധവ് ഗാഡ്ഗിൽ സമിതി 2011 സെപ്റ്റംബറിൽ അനുമതി നിഷേധിച്ചു .
2009-ലാണ് പരിസ്ഥിതി മന്ത്രാലയം ഈ സമിതിയെ നിയോഗിച്ചത്.
ചാലക്കുടിക്ക് 30 കിലോമീറ്റർ കിഴക്കായും,തൃശ്ശൂരിൽനിന്നും ഏകദേശം 32 കിലോമീറ്റർ തെക്കു കിഴക്കായുമാണ് ചാലക്കുടിപ്പുഴയിലുള്ള ഈ വെള്ളച്ചാട്ടം.
ഇത് ചാലക്കുടി - വാൽപ്പാ‍റ റോഡിനരികിലാണ് .
വാഴച്ചാൽ വെള്ളച്ചാട്ടം 5 കിലോമീറ്റർ അകലെ ഇതേ റോഡരുകിൽ തന്നെയാണ്.
സമീപ ആകർഷണ കേന്ദ്രങ്ങൾ പെരിങ്ങൽക്കുത്ത് അണക്കെട്ട് വാഴച്ചാൽ വെള്ളച്ചാട്ടം ചാർപ്പ വെള്ളച്ചാട്ടം തുമ്പൂർമുഴി തടയണ - ഇതിന്റെ പരിസരത്തുള്ള ഉദ്യാനം ചിത്രശലഭങ്ങളുടെ ആവാസകേന്ദ്രമാണ് ഏഴാറ്റുമുഖം_പ്രകൃതിഗ്രാമം ഡ്രീം വേൾഡ് അക്വാ തീം പാർക്ക് - ജലക്രീഡാ വിനോദ ഉദ്യാനം സിൽവർ സ്റ്റോം വാട്ടർ തീം പാർക്ക് - ഈ ജലക്രീഡ വിനോദ ഉദ്യാനത്തോട് ചേർന്ന് വലിയൊരു അലങ്കാരമത്സ്യകേന്ദ്രവുമുണ്ട് വാൽപ്പാറ -മലക്കപ്പാറ-തമിഴ്നാട് പാതയിലെ തേയിലതോട്ടങ്ങൾ ചിത്രശാല മഴവില്ലും വെള്ളച്ചാട്ടവും അതിരപ്പിള്ളി വെള്ളച്ചാട്ടം അതിരപ്പിള്ളി വെള്ളച്ചാട്ടം പനോരമ ദൃശ്യം അതിരപ്പിള്ളി വെള്ളച്ചാട്ടം അതിരപ്പിള്ളി വെള്ളച്ചാട്ടം വടക്കുഭാഗത്തുനിന്നുള്ള കാഴ്ച താഴെ നിന്നുള്ള വീക്ഷണം അതിരപ്പിള്ളി വെള്ളച്ചാട്ടത്തിന്റെ പാർശ്വവീക്ഷണം അതിരപ്പിള്ളി വെള്ളച്ചാട്ടത്തിന്റെ താഴെ നിന്നുള്ള ദൃശ്യം അതിരപ്പിള്ളി വെള്ളച്ചാട്ടത്തിന്റെ താഴെ നിന്നുള്ള പാർശ്വ വീക്ഷണം പ്രമാണം:Athirappilly-falls-kerala.jpg ഇതുകൂടി കാണുക അതിരപ്പിള്ളി തൃശ്ശൂർ ജില്ല ചാലക്കുടി പുറത്തേക്കുള്ള കണ്ണികൾ Athirappilly Falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Site: www.thrissur.nic.in Archived 2007-01-02 at the Wayback Machine .
Thrissur Website www.trichur.com അതിരപ്പിള്ളി പദ്ധതി Archived 2007-03-13 at the Wayback Machine .
മറയാൻ പോകുന്നവെള്ള ച്ചാട്ടം മലയാളം വാരിക, 2012 ജൂൺ 15 Archived 2016-03-06 at the Wayback Machine .
, ജൂലൈ 20 Archived 2016-03-06 at the Wayback Machine .
Protests mark hearing on Athirappilly project Archived 2006-06-29 at the Wayback Machine .
അവലംബം ↑ കൂട് മാസിക , മാർച്ച് 2015, താൾ 37 ↑ ↑ http://www.mail-archive.com/greenyouth@googlegroups.com/msg00176.html ↑ {{ cite news }} : | access-date= requires | url= ( help ) ; Check date values in: | accessdate= ( help ) ; External link in | title= ( help )
അതിരാത്രം ഇംഗ്ലീഷ് വിലാസം https://ml.wikipedia.org/wiki/Athirathram
ഹിന്ദു വേദിക ശ്രൗത പാരമ്പര്യത്തിലെ ഏറ്റവും ഉയർന്ന യാഗമാണ് അതിരാത്രം അല്ലെങ്കിൽ അതിരാത്രം അഗ്നിചയനം അല്ലെങ്കിൽ അഗ്നി .
ലോകത്തിലെ നിലനിൽക്കുന്നതിൽ ഏറ്റവും പുരാതനവും ദൈർഘ്യമേറിയതും ആയ ആനുഷ്ഠാനമാണ് അതിരാത്രം.
സോമയാഗത്തിന്റെ കൂടെയും അതിരാത്രം നടത്തും.
കേരളത്തിലെ ചില ബ്രാഹ്മണ നമ്പൂതിരി കുടുംബങ്ങളിൽ മാത്രമെ ഈ പാരമ്പര്യം ഇന്ന് നിലവിലുള്ളു.
സോമയാഗം എന്നറിയപ്പെടുന്ന അഗ്നിസ്‌ഷ്‌ടോമവും, അഗ്നിചയനം എന്ന അതിരാത്രവുമാണ് നമ്പൂതിരിമാർ അനുഷ്ഠിക്കുന്നത്.
ഇങ്ങനെ അനുഷ്ഠിക്കുന്ന സോമയാഗമാണ് നമ്പൂതിരിയെ സമ്പൂർണ്ണ ബ്രാഹ്മണനാക്കുന്നത്.
ഇതിലും കഠിനമായ ചിട്ടകളുള്ള അനുഷ്ഠാനമാണ് അതിരാത്രം .
അതിരാത്രം 2011 പാഞ്ഞാൾ അതിരാത്ര ചടങ്ങിന്റെ കവാടം
അമേരിക്കയിലെ ഹാർവാർഡ്, ബർക്ക്‌ലി സർവകലാശാലകളും ഫിൻലാൻഡിലെ ഹെൽസിങ്കി സർവകലാശാലയും മുൻകൈയ്യെടുത്ത് 1975-ൽ തൃശൂർ ജില്ലയിലെ പാഞ്ഞാളിൽ അതിരാത്രം നടത്തിയിരുന്നു.
35 വർഷങ്ങൾക്ക് ശേഷം 2011ഏപ്രിൽ 4 മുതൽ 15 വരെ അതിരാത്രം നടന്നു.
ഒറ്റപ്പാലം ആസ്ഥാനമായി പ്രവർത്തിക്കുന്ന വർത്തതേ എന്ന ട്രസ്റ്റാണ് ചേലക്കര പാഞ്ഞാളിലുള്ള ലക്ഷ്മി നാരായണ ക്ഷേത്രത്തിനു സമീപം അതിരാത്രം നടത്തിയത്.
ശ്യേനചിതിയുടെ നിർമ്മാണം (പടുക്കൽ)
ഭൂമിശാസ്ത്രവിധി പ്രകാരമുള്ള വാസ്തു, സൂര്യനഭിമുഖമായ യാഗശാല, പണ്ഡിതരായ വൈദികശ്രേഷ്ഠന്മാരുടെ സാന്നിധ്യം എന്നിവ ഈ അതിരാത്രത്തിന്റെ പ്രത്യേകതയാണ്.
ആത്മീയ ശാരീരിക മാനസിക ഐക്യം, ശാന്തി, സമൃദ്ധി, ആത്യന്തികജ്‌ഞാനം എന്നിവ അതിരാത്രത്തിലൂടെ ലക്ഷ്യമിടുന്നു.
പതിനേഴ് വൈദികശ്രേഷ്ഠരാണ് അതിരാത്രത്തിന് ആവശ്യമുള്ളത്.
12 ദിവസം കൊണ്ടാണ് അതിരാത്രം പൂർത്തിയാവുക.
ഒന്നാം ദിവസം
മൂന്ന് വിശുദ്ധ അഗ്നികളും വഹിച്ച് യജമാനരും അദ്ദേഹത്തിന്റെ പുരോഹിതരും യാഗശാലയിൽ പ്രവേശിക്കുന്നു.
പ്രധാനയാഗപാത്രം കളിമണ്ണ്് കൊണ്ട് നിർമ്മിച്ചതായിരിക്കും.
വായുദേവനുവ്വേണ്ടി പ്രതീകാത്മകമായ ഒരു മൃഗബലിയും അന്ന് നടക്കും.
അഞ്ച് മപുരോഹിതരെ തിരഞെടുത്താൽ അരണി കടഞ്ഞ് തീയുണ്ടാക്കും.
യജമാനന് തലേക്കെട്ട് ധരിപ്പിക്കുന്നതാണ് അടുത്ത ചടങ്ങ്.
സ്വർണത്തിന്റെ മാർച്ചട്ടയും ദണ്ഡും നൽകി യജമാനന്റെ മുഷ്ടി അടയ്ക്കും.
മന്ത്രങ്ങൾ ഉച്ചരിക്കാനല്ലാതെ അഗ്നി തീരും വരെ യജമാനൻ സംസാരിക്കാൻ പാടില്ല.
കുളിക്കാനും പാടില്ല.
അഗ്നി ഉൾക്കൊള്ളുന്ന പ്രധാനപാത്രവും എടുത്ത് യജമാനൻ മൂന്ന് ചുവടുകൾ വെക്കും.
പുത്തില്ലത്ത് രാമാനുജൻ സോമയാജിപ്പാട് - പാഞാൾ അതിരാത്രത്തിന്റെ യജമാനൻ രണ്ടാം ദിവസം
കളിമണ്ണിൽ നിന്ന് മറ്റൊരു പാത്രം ഉണ്ടാക്കും.
പ്രധാന യാഗവേദിയുടേയും രൂപകൽപ്പന തയ്യാറാക്കും.
ഇദ്രദേവനെ അഗ്നിയിൽ പങ്കെടുക്കാൻ ക്ഷണിക്കും.
ഉഴുതനിലത്ത് വിത്തുകൾ വിതയ്ക്കുന്നതും ഒന്നാം ദിവസത്തെ പ്രധാനപാത്രം കുഴിച്ച് മൂടുന്നതും ആണ് മറ്റ് പ്രധാന ചടങ്ങുകൾ.
പക്ഷിയുടെ ആകൃതിയുള്ള പ്രധാനവേദിയുടെ നിർമ്മാണവുമന്നു തന്നെ ആരംഭിക്കും.
അഞ്ചു മുതൽ ഏഴു ദിവസം വരെ പ്രഭാതത്തിലെ ആചാരങ്ങൾക്ക് ശേഷം യാഗവേദിയുടെ അടരുകൾ ഓരോന്ന് വീതം കെട്ടിയുയർത്തി തുടങ്ങും.
സന്ധ്യക്കും വൈദിക ചടങ്ങുകൾ ഉണ്ട്.
ഏട്ടാം ദിവസം
ദൈനംദിന ചടങ്ങുകൾക്ക് ശേഷം അഞ്ചാമത്തെ അടർ കെട്ടിയുയർത്തും.
ഇഷ്ടികകളെ പശുക്കളായിമാറ്റണമെന്ന്് യജമാനൻ ആഗ്രഹിക്കുന്നതാണ് പിന്നീട് നടക്കുന്നത്.
രുദ്രദേവനുള്ള സമർപ്പണവുമുണ്ടാകും.
ഒൻപതാം ദിവസം
മുൻ പ്രക്രിയകളിൽ ഉപയോഗിച്ച വസ്തുവകകൾ ഒരു മനുഷ്യരൂപത്തിൽ യാഗശാലയിൽ നിരത്തും.
പുതിയഗാർഹിക വേഡിയിൽ നിന്നുള്ള തീ പുതിയ യാഗശാലയിലേക്ക് പകരും.
തുടർച്ചയായി ദീർഘനേരം നെയ്യും മറ്റു് ദ്രവ്യങ്ങളും അഗ്നിദേവന് സമർപ്പിക്കും.
പ്രതീകാത്മക മൃഗബലി ഉണ്ടാകും.
പത്താം ദിവസം മുതൽ പന്ത്രണ്ടാം ദിവസം വരെയുള്ള ചടങ്ങുകൾ രണ്ട് ദിവസത്തേയും രാപ്പകലുകൾ മുഴുവൻ നീളും.
ശ്യേനചിതിയുടെയും ഉപകരണങ്ങളുടെയും മാതൃക പത്താം ദിവസം
അന്ന് യജമാനനും ഏതാനും പുരോഹിതന്മാരും അഗ്നി സമർപ്പണങ്ങൾക്കായി യാഗവേദിയിലേക്ക് സർപ്പങ്ങളെപ്പോലെ ഇഴഞ്ഞ് ചെല്ലും.
പല ആചാരാനുഷ്ഠാനങ്ങൾ ഒരേ സമയം നടക്കും.
മന്ത്രോച്ചാരണം നടക്കുന്ന ഭാഗത്തെ സോമകുണ്ഡലങ്ങളിലും അഗ്നി ജ്വലിച്ച് തുടങ്ങും.
പ്രതീകാത്മകമായി മൃഗങ്ങളെ ബലി നൽകും.
പന്ത്രണ്ടാം ദിവസം പാഞ്ഞാൾ അതിരാത്രത്തിൽ നിന്നും ഒരു വീഡിയോ
യജമാനനും പത്നിയും അവഭൃതസ്നാനം നടത്തും.
ഒരു ആടിനേയും പ്രതീകാത്മകമായി ബലി നൽകും.
തന്റെ ഗൃഹത്തിൽ തിരിച്ചെത്തുന്ന യജമാനൻ മൂന്ന് അഗ്നി കൊളുത്തും.
തുടർന്ന് രാവിലേയും വൈകീട്ടും ജീവിതകാലം മുഴുവൻ അഗ്നിഹോത്രം നടത്താൻ യജമാനൻ ബാധ്യസ്ഥനാണെന്നാണ് വിശ്വാസം.
ഓരോ ദിവസത്തേയും ആചാരങ്ങൾക്ക് വ്യത്യാസമുണ്ട്.
സോമലത, സോമലത പിഴിഞ്ഞ നീര്, പന്ത്രണ്ടിലേറേ തരം സസ്യങ്ങൾ എന്നിവയാണ് മിക്കവാറും ദിവസങ്ങളിൽ അഗ്നിക്ക് സമർപ്പിക്കുന്നത്.
രണ്ട് മരക്കഷ്ണങ്ങൾ (അരണി) കടഞ്ഞാണ് അഗ്നി ഉണ്ടാക്കുന്നത്.
ആധുനികഉപകരണങ്ങളോ ലോഹങ്ങളോ ഉപയോഗിക്കുന്നില്ല.
പുത്തില്ലത്ത് രാമാനുജൻ സോമയാജിപ്പാടാണ് അതിരാത്രത്തിന്റെ യജമാനൻ.
ധൻയപത്തിനാടിയാണ് യജമാന പത്നി.
അദ്ധ്വര്യു എന്ന യജുർവേദചര്യയുടെ ഉത്തരവാദിത്തം വഹിക്കുന്നത് കാപ്ര കുടുംബമാണ്.
ഋഗ്വേദ ഹോത്രം നരസ് കുടുംബവും സാമവേദത്തിന്റെ ഔദ്ഗാത്രം തോട്ടം നമ്പൂതിരിമാരും ഇപ്രാവശ്യം ഏറ്റെടുത്തു.
അതിരാത്രം എന്തിന്?
ഐക്യം, സമാധാനം, സമൃദ്ധി, വിജ്ഞ്ജാനം എന്നിവയെല്ലാം ഭൂമിയിലുണ്ടാകാനാണ് അതിരാത്രം നടത്തുന്നത്.
അഗ്നിഹോമത്തിന്റെ പതിനൊന്നാം ദിവസം കുട്ടികളില്ലാത്ത ദമ്പതിമാർക്കും ഗർഭിണികൾക്കും സൗമ്യം എന്ന പ്രസാദം ലഭ്യമാക്കും.
അനേകം ക്രിയകൾക്കുശേഷം അനവധി സവിശേഷ മന്ത്രങ്ങൾ ചൊല്ലി മന്ത്രമുഖരിതമാക്കിയശേഷം സാമവേദികളുടെ യജ്ഞായജ്ഞീയം എന്ന പ്രസിദ്ധ സാമസ്തുതിക്കുശേഷമാണ് സംയം തയ്യാറാക്കുന്നത്.
അതിരാത്രം 2024
2024 ഏപ്രിൽ 21 മുതൽ മെയ് 1 വരെ പത്തനംതിട്ട ജില്ലയിലെ കോന്നി ഇളക്കൊള്ളൂർ മഹാദേവക്ഷേത്രത്തിൽ സംഹിത ഫൗണ്ടേഷൻ്റെ നേതൃത്വത്തിൽ അതിരാത്ര മഹായാഗം നടന്നു.2006 ൽ നടന്ന സോമയാഗത്തിൻ്റെ അനന്തരമായാണ് അതിരാത്രം നടന്നത് അവലംബം
കേരളകൗമുദിയുടെ വാരാന്ത്യകൗമുദി 2011 മാർച്ച് 20 ഞായർ.
തയ്യാറാക്കിയത്: ഭാസി പാങ്ങിൽ.
http://athirathram2011.com/home.html Archived 2011-02-08 at the Wayback Machine .
കൂടുതൽ വിവരങ്ങൾക്ക് Agnicayana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Namboothiri Website Trust Athirathram website Archived 2019-05-09 at the Wayback Machine .
Forizs, L. http://www.forizslaszlo.com/tudomany/forizs_dirghatamas.pdf Archived 2015-09-24 at the Wayback Machine .
(pdf, 386 kB) paper read at the Vedic Panel of the 12th World Sanskrit Conference, Motilal Banarsidass, 2007 (in preparation)
അതിയന്നൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Athiyannoor_Gramapanchayath
8°25′44″N 77°02′59″E ﻿ / ﻿ 8.4288°N 77.0498°E ﻿ / 8.4288; 77.0498
തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് അതിയന്നൂർ ഗ്രാമപഞ്ചായത്ത് .
അതിയന്നൂർ ബ്ലോക്ക് പഞ്ചായത്തിന്റെ ഭാഗമാണിത്.
അതിയന്നൂർ പഞ്ചായത്ത് രൂപീകൃതമാവുന്നത് 1953- ലാണ് .
ഇവിടുത്തെ പരമ്പരാഗത വ്യവസായം കൈത്തറി നിർമ്മാണമാണ്.1937-ൽ മഹാത്മാഗാന്ധി ഈ ഗ്രാമപ്രദേശം സന്ദർശിച്ചിട്ടുണ്ട്.
ശ്രീ നാരായണഗുരു ഈ പഞ്ചായത്തിലെ പൂതംകോട് ഗ്രാമത്തിൽ   സന്ദർശനം നടത്തിയിട്ടുണ്ട്.
പഞ്ചായത്തിൽ നിരവധി ഗ്രന്ഥശാലകളും  ആർട്സ് സ്പോർട്സ് ക്ളബുകളും പ്രവർത്തിക്കുന്നുണ്ട്.
കുന്നുകളും, സമതലങ്ങളും കുളങ്ങളുമെല്ലാമുള്ള ഭൂപ്രകൃതിയാണ് അതിയന്നൂർ പഞ്ചായത്തിനുള്ളത്.
2001 ലെ കണക്കെടുപ്പ് പ്രകാരം അതിയന്നൂർ  ഗ്രാമത്തിലെ ജനസംഖ്യ 39556  ആണ്.
ഇതിൽ 19305 പുരുഷന്മാരും 20251 സ്ത്രീകളുമുണ്ട്.
വാർഡുകൾ രാമപുരം അതിയന്നൂർ അരം​ഗമുകൾ ഊരുട്ടുകാല കൊടങ്ങാവിള കമുകിൻകോട് ശാസ്താംതല വെൺപകൽ ഭാസ്കർന​ഗർ അരങ്ങൽ പോങ്ങിൽ നെല്ലിമൂട് കണ്ണറവിള പൂതംകോട് മരുതംകോട് ശബരിമുട്ടം താന്നിമൂട് അവലംബം
അതിയമാൻ വംശം അതിയമാൻ அதியமான் Atikamāṉ ഔദ്യോഗിക ഭാഷകൾ ദ്രാവിഡ(മലയാളം അല്ലെൽ തമിഴ് ) രാജവംശം Adigaman or സത്യപുതോ-അതിയമാൻ കുടുംബം ചേര തലസ്ഥാനം തകദുർ
ചേരരാജവംശത്തിന്റെ ഒരു തായ്‌വഴിയാണ് അതിയമാൻ വംശം .
അതിയമാൻ നെടുമാനഞ്ചി എന്ന രാജാവ് സ്ഥാപിച്ചതിനാൽ ആണ് ഈ വംശത്തിന് പ്രസ്തുത പേരു ലഭിച്ചത്.
തമിഴ് കവയിത്രി ആയിരുന്ന ഔവ്വയാരുടെ പുരസ്കർത്താവായി നെടുമാനഞ്ചിയെ പുറനാനൂറ് എന്ന സംഘംകൃതിയിൽ പുകഴ്ത്തിയിട്ടുണ്ട്.
ദ്രാവിഡദേശത്തെ 'എഴുകടൈ വള്ളലുകളിൽ' (ഔദാര്യനിധികൾ) ഒരാളായിരുന്നു അതിയമാൻ.
അതിയമാന്റെ അധികാരം ഉത്തരകേരളത്തിൽ നിലനിന്നിരുന്നതായി ഉണ്ണിയച്ചീചരിതത്തിൽ (ആവാസം നിജമാക്കിനാൾ അതിയമാനല്ലൂരിതിഖ്യാതിദം) സൂചിപ്പിക്കുന്നുണ്ട്.
തകടൂർ എന്ന സ്ഥലമായിരുന്നു നെടുമാനഞ്ചിയുടെ തലസ്ഥാനം.
അതിയമാൻ നെടുമാനഞ്ചിയുടെ വംശത്തിൽപെട്ട ഒരു നാടുവാഴിയായിരുന്നു നെടുമിടിലഞ്ചി .
പെരും ചേരൽ ഇരുമ്പുറ എന്ന രാജാവും അതിയമാനും തമ്മിൽ യുദ്ധം ഉണ്ടായി.
ആ യുദ്ധത്തിൽ അതിയമാൻ വധിക്കപ്പെട്ടു.
അതിയമാന്റെ വീരാപദാനങ്ങളെ അരിശിൽ കീഴാർ പ്രകീർത്തിച്ചിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അതിയമാൻ വംശം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അതിരപ്പിള്ളി ജലവൈദ്യുതപദ്ധതി ഇംഗ്ലീഷ് വിലാസം https://ml.wikipedia.org/wiki/Athirappilly_Hydroelectric_project
കേരളത്തിലെ ഒരു നിർദ്ദിഷ്ട ജലവൈദ്യുതപദ്ധതിയാണ് അതിരപ്പിള്ളി ജലവൈദ്യുതപദ്ധതി (Athirappilly Hydroelectric project).
കേരള സംസ്ഥാന വിദ്യുച്ഛക്തി വകുപ്പ് ആണ് ഈ ഇരട്ടജലപദ്ധതിയുടെ നിർവ്വഹണത്തിനു പദ്ധതി സമർപ്പിച്ചിരിക്കുന്നത്.
വാഴച്ചാൽ ഫോറസ്റ്റ് ഡിവിഷനിൽ അതിരപ്പിള്ളി വെള്ളച്ചാട്ടത്തിൽനിന്നും അഞ്ചു കിലോമീറ്റർ മുകളിലും വാഴച്ചാൽ വെള്ളച്ചാട്ടത്തിന് നാനൂറ് മീറ്റർ മുകളിലുമായി ചാലക്കുടിപ്പുഴയിൽ ആണ് 163 മെഗാവാട്ട് ശേഷിയുള്ള ഒരു ഡാം പണിയാനാണ് പദ്ധതിയിടുന്നത്.
23 മീറ്റർ ഉയരവും 311 മീറ്റർ വീതിയുമുള്ള ഈ ഡാം വന്നാൽ 144 കിലോമീറ്റർ നീളമുള്ള ചാലക്കുടിപ്പുഴയുടെ 60 കിലോമീറ്റർ ഭാഗത്തുവരുന്ന ഏഴാമതു വലിയ ഡാം ആയിരിക്കും.